**«Қазақстан Республикасының кейбір конституциялық заңдарына толықтырулар мен өзгерістер енгізу туралы»**

**Қазақстан Республикасы Конституциялық заңының жобасына**

**салыстырмалы кесте**

|  |  |  |  |  |
| --- | --- | --- | --- | --- |
| **№ р/с** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| **1** | **2** | **3** | **4** | **5** |
| **«Қазақстан Республикасының сот жүйесі мен судьяларының мәртебесі туралы»**  **Қазақстан Республикасының 2000 жылғы 25 желтоқсандағы № 132 Конституциялық заңы** | | | | |
| 1 | 1-баптың 1) тармақшасы | 31-бап. Судьяға өкiлеттiктер беру тәртiбi  …  **8. Сот қайта ұйымдастырылған немесе таратылған, тиісті сот судьяларының саны азайтылған кезде осы соттың судьялары олардың келiсiмiмен тең дәрежелi немесе төмен тұрған сот судьясының бос лауазымына конкурссыз тағайындауға ұсынылуы мүмкiн.**  … | 31-бап. Судьяға өкiлеттiктер беру тәртiбi  …  **8. Сот қайта ұйымдастырылған немесе таратылған, тиісті сот судьяларының саны азайтылған кезде осы соттың судьялары, сондай-ақ осы Конституциялық заңның 44-бабы 1-тармағының 4) тармақшасында көзделген жағдайда судья басқа сотқа ауыстырылған кезде, олардың келiсiмiмен тең дәрежелi немесе төмен тұрған сот судьясының бос лауазымына конкурссыз тағайындауға ұсынылуы мүмкiн.**  … | Судьяларға басқа сотқа конкурстық ауыстыру тәртібін регламенттеу ұсынылады |
| 2 | 1-баптың 2) тармақшасы | 34-бап. Төрағаны, сот алқасы төрағасын және судьяны лауазымынан босату және олардың өкiлеттiктерiн тоқтату  Төрағаның, сот алқасы төрағасының және судьяның өкiлеттiктерін тоқтату негiздері:  ...  9) соттың таратылуы немесе соттың қайта ұйымдастырылуы, тиісті сот судьялары санының азайтылуы, егер судья басқа соттағы судьяның бос лауазымына орналасуға келiсiм бермесе;  10) соттың таратылуы немесе соттың қайта ұйымдастырылуы, тиісті сот судьялары санының азайтылуы, өкiлеттiк мерзiмiнің аяқталуы, егер соттың төрағасы, сот алқасының төрағасы басқа соттағы судьяның бос лауазымына орналасуға келiсiм бермесе;  ... | 34-бап. Төрағаны, сот алқасы төрағасын және судьяны лауазымынан босату және олардың өкiлеттiктерiн тоқтату  Төрағаның, сот алқасы төрағасының және судьяның өкiлеттiктерін тоқтату негiздері:  ...  9) соттың таратылуы немесе соттың қайта ұйымдастырылуы, тиісті сот судьялары санының азайтылуы, егер судья басқа соттағы судьяның бос лауазымына орналасуға келiсiм бермесе, **сондай-ақ осы Конституциялық заңның 44-бабы 1-тармағының 4)-тармақшасында көзделген жағдайда судьяның басқа сотқа, басқа мамандануға ауысудан бас тартуы;**  10) соттың таратылуы немесе соттың қайта ұйымдастырылуы, тиісті сот судьялары санының азайтылуы, өкiлеттiк мерзiмiнің аяқталуы, егер соттың төрағасы, сот алқасының төрағасы басқа соттағы судьяның бос лауазымына орналасуға келiсiм бермесе, **сондай-ақ осы Конституциялық заңның 44-бабы 1-тармағының 4)-тармақшасында көзделген жағдайда соттың төрағасы, сот алқасының төрағасы басқа сотқа, басқа мамандануға ауысудан бас тартуы;**  ... | Судьяның басқа сотқа, басқа мамандануға ауысудан бас тартуы жағдайында судьяны қызметінен босату негіздерін толықтыру ұсынылады.  Қазіргі уақытта бұл норма формальды түрде болып отыр. |
| 3 | 1-баптың 3) тармақшасы | 44-бап. Сот жюриінің шешiмдері     1. Сот жюриінің біліктілік комиссиясы жұмыс істеп жүрген судьялардың біліктілігін бағалау туралы материалдарды қарау нәтижелері бойынша мынадай шешімдердің бірін шығарады:  ...  **4) басқа сотқа, басқа мамандыққа ауыстыруға ұсыным жасау;**  …  Біліктілік комиссиясының осы баптың 1-тармағының 2) – **4)** тармақшаларында көзделген шешімдері ұсынымдық сипатта болады.  **2. Судьяны кәсіби жарамсыздығына орай атқаратын лауазымына сай келмейді деп тану туралы шешім судьяның кәсіби қызметін мерзімді бағалау кезінде теріс нәтиже алған судьяға қатысты қолданылмайды.**  **Бұл жағдайда Сот жюриі судьяның біліктілігін арттыру және бір жыл өткеннен кейін кәсіби қызметті қайтадан бағалауды жүргізу туралы шешім шығарады.**  **Судьяның кәсіби қызметін қайтадан мерзімді бағалаудың нәтижелері теріс болған жағдайда, Сот жюриі судьяны кәсіби жарамсыздығына орай атқаратын лауазымына сай келмейді деп тану туралы шешім шығарады.**  **Лауазымға тағайындалған күннен бастап бір жылдың қорытындысы бойынша судьяның кәсіби қызметін қанағаттанарлықсыз деп бағалау туралы біліктілік комиссиясының шешімі Жоғарғы Сот Төрағасының судьяны атқаратын лауазымынан босату туралы ұсынуды Жоғары Сот Кеңесіне енгізуі үшін негіз болып табылады.** | 44-бап. Сот жюриінің шешiмдері  1. Сот жюриінің біліктілік комиссиясы жұмыс істеп жүрген судьялардың біліктілігін бағалау туралы материалдарды қарау нәтижелері бойынша мынадай шешімдердің бірін шығарады:  ...  4) басқа сотқа, басқа мамандыққа ауыстыру;  ...  **Сот жюриінің** біліктілік комиссиясының осы баптың 1-тармағының 2) – **3)** тармақшаларында көзделген шешімдері ұсынымдық сипатта болады.  **2. Сот жюриінің біліктілік комиссиясының судьяның кәсіби қызметін мерзімді бағалаудың нәтижелері бойынша оның кәсіби жарамсыздығына орай атқаратын лауазымына сай келмейді деп тану туралы шешімі Жоғарғы Сот Төрағасының Жоғары Сот Кеңесіне судьяны атқаратын лауазымынан босату туралы ұсынуды енгізуі үшін негіз болып табылады.**  **Сот жюриінің біліктілік комиссиясының судьяның кәсіби қызметін мерзімді бағалаудың нәтижелері бойынша оны басқа сотқа ауыстыру туралы шешімі Жоғарғы Сот Төрағасының Жоғары Сот Кеңесіне судьяны басқа сотқа ауыстыру туралы, ал ауысудан бас тартқан кезде судьяны атқаратын лауазымынан босату туралы ұсынуды енгізуі үшін негіз болып табылады.** | Сот жюриі біліктілік комиссиясының судьяның басқа сотқа немесе басқа мамандануға ауыстыру туралы шешімі ұсынымдық сипатта болады деген норманы өзгерту ұсынылады.  Теріс нәтиже алған судьяға қатысты бір жыл өткеннен кейін судьяның кәсіби қызметін қайтадан бағалауды жүргізу туралы норманы алып тастау ұсынылады.  Сонымен, Сот жюриінің біліктілік комиссиясы судьяны кәсіби жарамсыздығына орай атқаратын лауазымына сай емес деп тану туралы шешім қабылдауға құқылы.  «Қазақстан Республикасының сот жүйесі және судьяларының мәртебесі туралы» Қазақстан Республикасын Конституциялық заңының 28-бабына сәйкес судья Қазақстан Республикасының Конституциясын және заңдарын мүлтіксіз сақтауға міндетті.  Осыған байланысты, судьяның кәсіби білімінің төмен деңгейі және оларды сот төрелігін жүзеге асыру кезінде қолдана алмауы оны атқарып отырған лауазымынан босатуға негіз болуға тиіс.  Осы шара судьялар корпусының сапалы құрамын жақсартуға, кәсіби біліктілігін көтеруге ынталандыруға, істерді қараған кезде азаматтардың құқығын және қоғамның мүддесін қорғау заңдылығын нығайтуға жауапкершілікті арттыруға мүмкіндік береді. |
| **«Қазақстан Республикасындағы сайлау туралы» Қазақстан Республикасының Конституциялық заңына өзгерістер мен толықтыру енгізу туралы» Қазақстан Республикасының Конституциялық заңы 2015 жылғы 18 қарашадағы № 413-V** | | | | |
| 4 | 2-бап | 2-бап. Осы Конституциялық заң 20**17** жылғы 1 қаңтардан бастап қолданысқа енгізіледі. | 2-бап. Осы Конституциялық заң 20**20** жылғы 1 қаңтардан бастап қолданысқа енгізіледі. | Бұл түзету жалпыға бірдей декларациялаудың мерзімін 2020 жылға ауыстыруға байлынысты енгізіледі. |

**Қазақстан Республикасы**

**Жоғарғы Сотының**

**Төрағасы Қ. Мәми**